ອອສເຕຣເລຍອາດຖືກຫ້າມ ບໍ່ໃຫ້ຄຸມຂັງ ພວກອົບພະຍົບ ຢູ່ນອກປະເທດ
ນາຍົກອອສເຕຣເລຍກ່າວວ່າ ການຕັດສິນ ຂອງສານສູງ ອາດຫ້າມບໍ່ໃຫ້ອອສເຕຣເລຍ ສົ່ງພວກອົບພະຍົບ ໄປຍັງປະເທດອື່ນ.
ນາຍົກລັດຖະມົນຕີອອສເຕຣເລຍທ່ານນາງ Julia Gillard ກ່າວວ່າ ການຕັດສິນຂອງສານ ສູງເພື່ອສະກັດກັ້ນການແລກປ່ຽນອົບພະຍົບກັບມາເລເຊຍນັ້ນແມ່ນການຂຽນລັດຖະທຳມະນູນ ອອສເຕຣເລຍໃໝ່ແລະພາໃຫ້ເກີດມີຄວາມສົງໄສກ່ຽວກັບສິດທິຂອງປະເທດໃນການທີ່ຈະໂອນ ພວກຂໍລີ້ໄພໄປໃຫ້ປະເທດໃດ ປະເທດນຶ່ງນັ້ນ ທ່ານນາງ Gillard ກ່າວໃນວັນພະຫັດມື້ນີ້ແມ່ນຮວມທັງສະຖານທີ່ຕ່າງໆບ່ອນທີ່ພວກຂໍລີ້ໄພ ອອສເຕຣເລຍຖືກຄຸມຂັງໃນອະດີດຜ່ານມາ ຮວມທັງເກາະ Manus ປາປົວນິວກີນີ ແລະປະ ເທດເກາະ Nauru ທີ່ມາເລເຊຍ ພວກປົກປ້ອງສິດທິມະນຸດໄດ້ກ່າວຊົມເຊີຍການຕັດສິນຂອງສານອອສເຕຣເລຍ ໃນມື້ວັນພຸດວານນີ້ ຊຶ່ງອີງຕາມຄວາມຈິງທີ່ວ່າ ມາເລເຊຍບໍ່ໄດ້ລົງນາມ ໃນສົນທິສັນຍານາໆ ຊາດ ກ່ຽວກັບການທໍລະມານ ແລະການປະຕິບັດ ຕໍ່ພວກອົບພະຍົບ ປະທານຂອງກຸ່ມປົກ ປ້ອງສິດທິມະນຸດ Suaram ກ່າວວ່າ ການຕັດສິນທີ່ວ່ານີ້ ອາດຈະຜັກດັນໃຫ້ມາເລເຊຍປັບ ປຸງການປະຕິບັດຕໍ່ພວກຂໍລີ້ໄພໃຫ້ດີຂຶ້ນກວ່າເກົ່າ